Publication: Magyar Közlöny
Issue: MK-2010-157 (Year: 2010, Number: 157)
Era: contemporary
Section: A köztestületet az 1993. évi XCII. törvény iktatta be a Ptk.-ba. A Ptk. 1994. január 1-jétõl hatályos 65. § (1) bekezdése
Paragraph Index: 23

A köztestületet az 1993. évi XCII. törvény iktatta be a Ptk.-ba. A Ptk. 1994. január 1-jétõl hatályos 65. § (1) bekezdése szerint a köztestület önkormányzattal és nyilvántartott tagsággal rendelkezõ szervezet, melynek létrehozását törvény rendeli el. A köztestület a tagságához, illetõleg a tagsága által végzett tevékenységhez kapcsolódó közfeladatot lát el. A köztestület jogi személy. A Ttv. 30. § (1) bekezdése szerint a hivatásos állami és a hivatásos önkormányzati tûzoltóság egységes elvek alapján szervezett rendvédelmi szerv. A Ttv. 33. §-a a tûzoltó egyesületet a településen a tûzmegelõzési, valamint a tûzoltási és mûszaki mentési feladatok ellátásában közremûködõ társadalmi szervként definiálja. A Ttv. 35. §-ában írt létesítményi tûzoltóság a gazdálkodó szervezet, vagy más jogi személy tevékenységével összefüggõ tûzoltási és más mûszaki mentési feladatok elsõdleges ellátására létrehozott és fenntartott szervezet. A Ttv. 34. § (1) bekezdésében írt önkéntes tûzoltóság pedig a települési önkormányzat, vagy az önkormányzati társulás és a tûzoltó egyesület által közösen alapított köztestület, mely tûzoltási és mûszaki mentési célokra folyamatosan igénybe vehetõ készenléti szolgálatot lát el és önálló mûködési területtel rendelkezik. A Ttv. 34. § (3) bekezdése szerint a központi költségvetés az önkéntes tûzoltóság székhelye szerinti települési önkormányzat részére biztosítja az átvállalt feladattal arányos költségfedezetet. A Ksztv. 2. §-ának (1) bekezdése sorolja fel, hogy a Magyarországon nyilvántartásba vett szervezetek közül melyek minõsíthetõk közhasznú szervezetté. E felsorolás e) pontjában szerepel a köztestület azzal, hogy közhasznú szervezetté minõsítésére akkor kerülhet sor, ha ezt a létrehozásáról szóló törvény lehetõvé teszi. A Ksztv. 26. §-a értelmezõ rendelkezéseket tartalmaz. A 26. § c) pontja meghatározza, hogy a szervezet létesítõ okiratában szereplõ tevékenységek közül melyek minõsülnek a társadalom és az egyén közös érdekeinek kielégítésére irányuló közhasznú tevékenységnek. A felsorolás 15. pontjában szerepel a közrend és közlekedésbiztonság védelme, a mentés és a katasztrófa elhárítás mellett az önkéntes tûzoltás is. IV. rész A jogegységi tanács álláspontja szerint a jogegységi kezdeményezésben felvetett jogkérdés megválaszolása során abból kell kiindulni, hogy az önkéntes tûzoltóság, mint köztestület létrehozásáról szóló törvénynek a Ttv. minõsül, ezért azt kell vizsgálni, hogy e törvény lehetõvé teszi-e az önkéntes tûzoltóság, mint köztestület közhasznú szervezetté minõsítését. Az önkéntes tûzoltóságra, mint köztestületre vonatkozó rendelkezéseket a Ttv. 34. §-a tartalmazza, e jogszabályhely viszont nem szól az önkéntes tûzoltóság, mint köztestület közhasznú szervezetté minõsítésérõl. Mivel a hallgatást megengedésként minõsíteni nem lehet, a nyelvtani értelmezésbõl az következik, hogy a Ttv. nem teszi lehetõvé az önkéntes tûzoltóság, mint köztestület közhasznú szervezetté minõsítését, tehát a köztestületként mûködõ önkéntes tûzoltóság vonatkozásában a jelenlegi szabályozás mellett nem áll fenn a közhasznú szervezetté minõsítéshez szükséges, a Ksztv. 2. § (1) bekezdés e) pontjában írt feltétel. A Ttv. ugyan korábbi jogszabály mint a Ksztv., a jogalkotónak azonban – ha meg kívánta volna engedni az önkéntes tûzoltóság mint köztestület közhasznú szervezetté minõsítését – lehetõsége lett volna a Ttv.-t ekként módosítani. Ez a lehetõsége a jogalkotónak továbbra is fennáll. A Ksztv. nem tekinthetõ az önkéntes tûzoltóság, mint köztestület alapításáról szóló jogszabálynak, de a Ksztv. 26. §

Source: https://magyarkozlony.hu/hivatalos-lapok/2ef0ce804043d20dbd7b9de593b3d20fe90e9bc9/dokumentumok/641716ad952c7fb169fe5524845d3e66f5ea2c14/letoltes